b'\n_START_ARTICLE_\nKosmodesantininkai\n_START_SECTION_\nOrganizacija\n_START_PARAGRAPH_\nKosmodesantininkai buvo suskirstyti legionais po 10 000 kari\xc5\xb3, ta\xc4\x8diau po Horo erezijos jie buvo suskaidyti \xc4\xaf kapitulas (Chapter) po 1 000, prie kuri\xc5\xb3 prisideda dar didesnis skai\xc4\x8dius palaikan\xc4\x8dio personalo. Kiekviena kapitula yra vedama \xe2\x80\x9eKapitulos vado\xe2\x80\x9d (Chapter Master), suskirstyta \xc4\xaf 10 kuop\xc5\xb3 po ma\xc5\xbedaug 100 desantinink\xc5\xb3, vedam\xc5\xb3 \xe2\x80\x9eBrolio-kapitono\xe2\x80\x9d (Brother Captain). Jos toliau skirstomos \xc4\xaf 10 padalini\xc5\xb3 - skyri\xc5\xb3 po 5-10 \xe2\x80\x9eKovos broli\xc5\xb3\xe2\x80\x9d (Battle-Brothers), vedam\xc5\xb3 ser\xc5\xbeanto. 10 kosmodesantinink\xc5\xb3 skyrius gali b\xc5\xabti perskirtas \xc4\xaf 2 \xe2\x80\x9ekovos grandis" (Combat Squads). \xc5\xbdaidimo terminais tais rei\xc5\xa1kia, kad b\xc5\xabrys gal\xc4\x97s ap\xc5\xa1audyti daugiau taikini\xc5\xb3, efektyviau naudoti specialiuosius ginklus ir pana\xc5\xa1iai._NEWLINE_Pirmoji Kuopa da\xc5\xbeniausiai b\xc5\xabna sudaryt\xc4\x85 i\xc5\xa1 Kapitulos veteran\xc5\xb3. Jos nariai turi absoliut\xc5\xb3 pri\xc4\x97jim\xc4\x85 prie Kapitulos ginklin\xc4\x97s, tod\xc4\x97l gali b\xc5\xabti ginkluoti geriausia turima \xc4\xafranga. Terminatori\xc5\xb3 b\xc5\xabriai kyla i\xc5\xa1 \xc5\xa1ios Kuopos, nes tik labiausiai patyr\xc4\x99 ir nusipeln\xc4\x99 nariai gali pasinaudoti Taktiniais Drednauto \xc5\xa0arvais (eng. Tactical Dreadnaught Armour), dar vadinamais Terminatori\xc5\xb3 \xc5\xa1arvais (Terminator Armour). Kuopa retai kaunasi kartu, jos nariai da\xc5\xbeniausiai b\xc5\xabna pasiskirst\xc4\x99 prie kit\xc5\xb3 kuop\xc5\xb3, pavyzd\xc5\xbeiui, kaip ser\xc5\xbeantai-veteranai._NEWLINE_Kuopos nuo 2 iki 5 yra vadinamos \xe2\x80\x9eKovos kuopomis\xe2\x80\x9d, kurios atlieka didum\xc4\x85 darbo. Jas sudaro Taktiniai b\xc5\xabriai (Tactical Squads), universal\xc5\xabs ir tinkantys daugeliui roli\xc5\xb3, \xc5\xa0turmo b\xc5\xabriai (Assault Squads), apr\xc5\xabpinti raketin\xc4\x97mis kuprin\xc4\x97mis, grandininiais kardais ir tinkantys artimai kovai bei Niokotoj\xc5\xb3 b\xc5\xabriai (Devastator squads), ginkluoti sunkiaisiais ginklais. Kartais joms padeda nariai i\xc5\xa1 rezervini\xc5\xb3 bei Pirmosios ir De\xc5\xa1imtosios Kuop\xc5\xb3._NEWLINE_Kuopos 6-9 yra vadinamomis \xe2\x80\x9erezervin\xc4\x97mis\xe2\x80\x9d ir yra sudarytos i\xc5\xa1 vieno tipo b\xc5\xabri\xc5\xb3. Jos da\xc5\xbeniausiai naudojamos papildyti kitoms kuopoms, ta\xc4\x8diau kartais kaunasi ir kartu. \xc5\xa0e\xc5\xa1toji ir Septintoji yra sudarytos i\xc5\xa1 Taktini\xc5\xb3 b\xc5\xabri\xc5\xb3, ta\xc4\x8diau yra apmokytos kautis vairuojant motociklus ir Land Speeders atitinkamai. A\xc5\xa1tunt\xc4\x85j\xc4\x85 sudaro \xc5\xa0turmo b\xc5\xabriai, Devint\xc4\x85j\xc4\x85 \xe2\x80\x93 niokotoj\xc5\xb3._NEWLINE_De\xc5\xa1imtoji yra sudaryt\xc4\x85 vien i\xc5\xa1 skaut\xc5\xb3, kosmodesantinink\xc5\xb3 naujok\xc5\xb3, ginkluot\xc5\xb3 snaiperiniais ir \xc5\xa1ratiniais \xc5\xa1autuvais \xc5\xa1alia \xc4\xafprasto \xc5\xbeaibosvaid\xc5\xbeio. J\xc5\xb3 \xc5\xa1arvai yra lengvesni ir jei atlieka infiltracijos ir slaptumo misijas._NEWLINE_Nors \xc5\xa1ioms taisykl\xc4\x97ms daugiau ma\xc5\xbeiau pakl\xc5\xabsta visos Kapitulos, dvi \xc5\xbeinomos d\xc4\x97l j\xc5\xb3 alternatyvios organizacijos ir teigiama, kad jie gali pranokti nustatyt\xc4\x85j\xc4\xaf 1000 kari\xc5\xb3 limit\xc4\x85._NEWLINE_Pirmoji kapitula \xc4\xaf Kosmoso Vilkai (eng. Space Wolves). Pagal j\xc5\xb3 treniruo\xc4\x8di\xc5\xb3 sistem\xc4\x85 naujokai yra suskirstomi \xc4\xaf \xe2\x80\x9egaujas\xe2\x80\x9d (eng. Pack) ir jos narius visada i\xc5\xa1laikant kartu. Tai rei\xc5\xa1kia, kad Ilg\xc5\xb3j\xc5\xb3 Il\xc4\x8di\xc5\xb3, labiausiai patyrusi\xc5\xb3 veteran\xc5\xb3, gaujos yra ma\xc5\xbeesn\xc4\x97s nei Kraujo Leten\xc5\xb3, kapitulos naujok\xc5\xb3, nes aukos nepakei\xc4\x8diamos. Galiausia jos organizuojamos \xc4\xaf Did\xc5\xbei\xc4\x85sias Kuopas, kurios gali tapti didesn\xc4\x97mis nei Codex Astarters sankcionuotos kapitulos._NEWLINE_Kita kapitula yra Juodieji Tamplieriai. Jie naudoja treniruo\xc4\x8di\xc5\xb3 sistem\xc4\x85, pagal kuri\xc4\x85 Kovos brolis, vadinamas \xe2\x80\x9einitiate\xe2\x80\x9c, ima savo globon kapitulos naujok\xc4\x85, \xe2\x80\x9eneophyte\xe2\x80\x9c (naujakrik\xc5\xa1tas). Daugyb\xc4\x97 toki\xc5\xb3 por\xc5\xb3 kaunasi b\xc5\xabryje, pana\xc5\xa1iai kaip riteriai ir ginklane\xc5\xa1iai. D\xc4\x97l savo prigimties, \xc5\xa1i kapitula yra organizuota \xc4\xaf Kry\xc5\xbeiaus \xc5\xbeygius (laikantis riteri\xc5\xb3 temos), kurie gali b\xc5\xabti nuo ma\xc5\xbe\xc5\xb3, keleto kari\xc5\xb3 \xc5\xbeygi\xc5\xb3 iki didesni\xc5\xb3 nei 1000 Kovos broli\xc5\xb3, kurie pasirod\xc4\x97 Armaggedon (Armagedono) planetos karo metu.\n_START_SECTION_\nLegionai\n_START_PARAGRAPH_\nSuvienij\xc4\x99s Teros (\xc5\xa1i\xc5\xb3 laik\xc5\xb3 \xc5\xbdem\xc4\x97) gyventojus ir prie\xc5\xa1 pakildamas \xc4\xaf Did\xc4\xafj\xc4\xaf Kry\xc5\xbeiaus \xc5\xbdyg\xc4\xaf (Great Crusade) suvienyti galaktikos \xc5\xbemon\xc4\x97ms, Imperatorius Lunoje (M\xc4\x97nulis) suk\xc5\xabr\xc4\x97 dvide\xc5\xa1imt geneti\xc5\xa1kai prana\xc5\xa1esni\xc5\xb3 vyr\xc5\xb3, Primarch\xc5\xb3 (Primarchs), tur\xc4\x97jusi\xc5\xb3 tapti did\xc5\xbeiais \xc5\xbemonijos lyderiais ir karo vadais. Ta\xc4\x8diau d\xc4\x97l ne\xc5\xbeinomu prie\xc5\xbeas\xc4\x8di\xc5\xb3 j\xc5\xb3 inkubatoriai buvo i\xc5\xa1barstyti po visat\xc4\x85. Tiksli prie\xc5\xbeast\xc4\xaf ne\xc5\xbeinoma, ta\xc4\x8diau k\xc5\xabriniuose sp\xc4\x97liojama, kad tai gal\xc4\x97jo padaryti Chaoso dievai, Imperatorius ar net patys Primarchai. Novel\xc4\x97je False Gods teigiama, kad Imperatorius d\xc4\x97l ne\xc5\xbeinom\xc5\xb3 prie\xc5\xbeas\xc4\x8di\xc5\xb3 leido tai padaryti Chaoso dievams. Tod\xc4\x97l teko i\xc5\xa1 j\xc5\xb3 genetin\xc4\x97s med\xc5\xbeiagos sukurti kosmodesantininkus ir leistis \xc4\xaf Did\xc4\xafj\xc4\xaf Kry\xc5\xbeiaus \xc5\xbdyg\xc4\xaf be Primarch\xc5\xb3. 20 Legion\xc5\xb3, i\xc5\xa1 kuri\xc5\xb3 \xc5\xbeinomi tik apie 18, tur\xc4\x97jo po ma\xc5\xbedaug 10.000 kari\xc5\xb3._NEWLINE_Visi, i\xc5\xa1skyrus du, nusileido \xc5\xbemoni\xc5\xb3 planetose, kur greitai subrendo ir, pasinaudodami savo prigimtiniu genetiniu prana\xc5\xa1umu, tapo did\xc5\xbeiais lyderiais. Trys i\xc5\xa1 Primarch\xc5\xb3 patyr\xc4\x97 mutacijas: Sangvinas (Sanguinus) tur\xc4\x97jo angeli\xc5\xa1kus sparnus, Lemanas Rusas (Leman Russ) \xe2\x80\x93 vilki\xc5\xa1kas iltis, o Magnusas (Magnus) \xe2\x80\x93 did\xc5\xbeiul\xc4\x99 kiklopi\xc5\xa1k\xc4\x85 ak\xc4\xaf bei galingas psichines galias. Galiausiai likusius 18 u\xc5\xbetiko Imperatoriaus paj\xc4\x97gos ir kiekvienas sutiko tarnauti imperijai. U\xc5\xbe tai jie gavo vesti po kosmodesantinink\xc5\xb3 legion\xc4\x85.\n_START_SECTION_\nHoro erezija\n_START_PARAGRAPH_\nHoras, mylimiausias Imperatoriaus Primarchas, buvo su\xc5\xbeeistas ir, besigydydamas Chaoso paliestame pasaulyje, suviliotas Chaoso diev\xc5\xb3 sukilti prie\xc5\xa1 Imperatori\xc5\xb3, tod\xc4\x97l \xc5\xa1is Imperijos pilietinis karas vadinamas Horo Erezija. Sukilimo metu 9 Legionai liko i\xc5\xa1tikimi, o dar 9 persimet\xc4\x97 \xc4\xaf Chaoso pus\xc4\x99. 2 likimas ne\xc5\xbeinomas. \xc5\xa0is. Po Erezijos Legionai buvo performuoti \xc4\xaf 1000 kari\xc5\xb3 Paveld\xc4\x97toj\xc5\xb3 Kapitulas (Succesor Chapters) tam, kad vienas \xc5\xbemogus daugiau netur\xc4\x97t\xc5\xb3 tiek galios.'